**Latin – történelem komplex vizsga – 8. évfolyam**

1. **A vizsga tantárgyai:** latin nyelv és történelem
2. **A vizsga évfolyama:** 8. évfolyam
3. **A vizsga előkészítése:**
   1. Előkészület a diákok részéről a vizsgát megelőzően: tanórai anyag rendszerezése témakörök és tételek szerint az összefoglaló órákon tanári segítséggel.
   2. A felkészítés módja a tanárok részéről:
      * a vizsgafeladatban szereplő szövegek nyelvtani ismereteinek rendszerezése, összefoglalása, szótárhasználat és fordítási technika elsajátítása;
      * a történelmi fogalmak, nevek, évszámok ismerete témakörönként;
      * az integrációs szemlélet kialakítása,
      * együttműködés a tantárgyakat tanító tanárok között.
4. **A vizsga formai keretei:** 
   1. Formája: szóbeli vizsga
   2. Időkeret:
      * (min.) 15 perc kidolgozási idő,
      * 15 perc szóbeli felelet, ebből
        + kb. 10 perc latin nyelvi,
        + kb. 5 perc történelmi vizsgarész
5. **A vizsga tartalmi keretei:**
   1. 10-12 történelmi témájú tétel a tanult 7-8. osztályos ismeretanyagból: az ókori történelem kezdeteitől a tatárjárásig
   2. az egyes történelmi témához kapcsolódó, vagy valamilyen módon kapcsolható latin nyelvű ismeretlen szöveg – a 2 éves latin tanulmányok lezárásaképpen
   3. az egyes történelmi témákhoz kötődő fogalmak
6. **A tétellap tartalmaz:**
   * 1. ismeretlen, 1-2 mondatnyi, eredeti (esetleg egyszerűsített forrás)szöveget
     2. praeparatiót: az ismeretlen szavakat és nyelvtani jelenségeket feltüntetve lábjegyzetben
     3. a szöveghez és a történelmi témához kapcsolódó képet, ami segítséget nyújt a szöveg megértéséhez
     4. instrukciókat, feladatokat
     5. adott témához kötődő történelmi, fogalmakat, évszámokat, neveket
7. **Eszközigény, amit az iskola biztosít:**
   * + tétellapok
     + szótár
     + tételkidolgozásra papír
8. **Tevékenységek a vizsga során:**
   1. Diáktevékenységek a vizsga során: szóbeli felelet, a szaktárgyi ismeretek integrálása (történelem és latin) a tételkidolgozás és a bemutatás során.
   2. Tanártevékenység a vizsga során: támogatói attitűd, biztonságos és barátságos vizsgalégkör kialakítása; értékelés, adminisztráció
9. **Értékelés:** a felelet szóbeli (formatív), illetve numerikus értékelése (a két vizsgáztató tanár által közösen megállapított érdemjegy formájában).
10. **A vizsga célja:**
    * 1. a két év során megszerzett idegen nyelvi és anyanyelvi kompetencia alkalmazása
      2. latin és történelmi ismeretek összefüggő szóbeli bemutatása
      3. a tantárgyakra bontott, de azonos területre vonatkozó ismeretanyag integrálása, és kompetencia alapú alkalmazása
11. **A vizsga menete:** 
    1. A tanuló húz egy tételt, min. 15 perc alatt kidolgozza, szótár használata megengedett
    2. Latin vizsgarész (10 perc):
       * Felolvassa a kért kiejtés szerint a szöveget
       * Lefordítja legjobb tudása szerint, ha szükséges, tanári támogatással (elemzéssel, tisztázó nyelvtani kérdésekkel)
       * Továbbélő latin-görög eredetű szó keresése a szövegből
       * A történelmi téma és latin nyelvű szöveg közötti kapcsolat megfogalmazása
    3. Történelem vizsgarész (5 perc):
       * Tételhez kapcsolódó történelmi fogalmak, szakkifejezések, személyek azonosítása, elhelyezése térben és időben valamint pontos és szabatos megfogalmazása egész mondatokban.
    4. Szóbeli és numerikus értékelés